תמיד הייתי ותמיד אשאר חובב עשה זאת בעצמך, או DIY. יש קסם גדול בליצור כלי נגינה ביתי מחומרים זמינים שנמצאים בכל בית או שאפשר להשיג בקלות מאוד ובזול.
בכתבה זו אביא כמה דוגמאות והוראות הכנה לכלים שיכולים להוסיף טוויסט וייחודיות להפקות שלכם באולפן הביתי.
זוהי המשפחה ה"קלה" ביותר להכנה בבית. כמעט כל דבר בבית שלנו, החל מסירים ומחבתות, צלחות, כוסות ואף ארונות מאופיין בסאונד בעל התקף(Attack) קצר ובעל אופי "הקשתי". עם קצת יצירתיות ומכשיר הקלטה נוכל לעשות דברים מדהימים שיבדילו את המוזיקה שלנו בעולם המוזיקה בו הכל הופך לאפשרי.
כבר נתקלתם לא פעם, לאחר מפגש עם חברים לדוגמה, בכמה בקבוקי בירה ריקים מסתובבים בבית. הנטיה הטבעית שלנו(כך אני מקווה לפחות) היא למחזר אותם ולשלוח אותם למילוי מחדש.
ישנה עוד דרך בה נוכל להשתמש בבקבוקים ואף למטרה מוזיקלית ויצירתית.
נכון, נהפוך אותם לכלי נגינה. כל כלי שאציג יתואר בצורת מתכון, כאשר אפרט את החומרים הדרושים ואת אופן ההכנה של הכלי.
כ-6 בקבוקי בירה של 330 מ"ל ריקים, שטופים וללא התוית.
מניחים את הקרש על מקום ישר ושטוח, רצוי על הרצפה. לוקחים את אחד הבקבוקים ומסמנים עם עיפרון את בסיס הבקבוק על הקרש. עושים כך בצורה הכי סימטרית שאפשר לאורך כל הקרש עם שמירה על רווח של כ-2 ס"מ בין עיגול לעיגול. מדביקים את הבקבוקים הריקים בעיגולים שציירנו ומחכים לייבוש הדבק. לאחר מכן, ממלאים מים בבקבוקים בכמות הרצויה כדי להגיע לצליל הרצוי. זהו.
"איך אדע כמה מים לשים כדי להגיע לצליל מסויים" אתם שואלים?
צודקים לגמרי. אפשר "לכוון" את הכלי על-ידי הוספת מים בכמות מדודה של 20 מ"ל, הקשה על הבקבוק ומדידת הצליל עם טיונר.
למען הנוחות, להלן סרגל צלילים שיעזור לנו לכוון מהר יותר את הקסילופון.
בא לכם להוסיף שייקר להפקה אך אינכם מוצאים דגימה המניחה את הדעת?
מצאתם דגימה טובה אך הדינמיקה לא אמיתית?
עם קצת יצירתיות ושני חומרים פשוטים נוכל להכין שייקר במגוון אופיים ומתאים למגוון הפקות.
קופסת פילם ריקה / קופסת הפלסטיק מהביצה של קינדר.
מעט אורז יבש (לא מוכן). אם אין אורז, אפשר גם פתיתים.
מכניסים מעט אורז לתוך קופסת הפילם וסוגרים אותה היטב. אם צריך, אפשר לחזק עם נייר דבק. סאונד השייקר תלוי בכמות האורז שנכניס ובסוג הקופסה שנשתמש. נסו כמה דגמים ובחרו את המתאים ביותר להפקה שלכם.
אפשר גם להכין מראקאס(maracas) באותה השיטה, רק שבמקום אורז נשים שעועית יבשה ובמקום קופסת פילם נשתמש בבקבוק מים ריק של חצי ליטר.
קופסאות פלסטיק מאורכות עם מכסה פלסטיק אטום, כמו של פרינגלס לדוגמה הן קופסאות מעולות ליצירת מערכת תופים ייחודית בעלת סאונד שונה ומיוחד.
נוכל לגוון את הסאונד על-ידי מילוי הקופסאות בחומרים שונים- חול, חצץ, חתיכות מתכת, פעמונים קטנים ועוד כעולה על רוחכם.
ניקח צלוחיות זכוכית, נירוסטה ופלסטיק. נשפוך לכל אחת מהצלוחיות כמות שווה של M&M, בוטנים אמריקאים או עדשים. לאחר מכן, ננסה להפיק רעשים שונים ממגע הממתקים עם הצלוחיות השונות.
אחד היתרונות הגדולים ברעיון הזה: מה שלא מתאים להפקה אפשר לאכול.
גם כלי נשיפה ביתיים אפשר ליצור די בקלות. כלים כמו חצוצרה ביתית, חליל פאן מקשיות באורכים שונים ואף "קרן יער" מצינור פלסטיק קטן ומשפך. חשוב להגיד שהסאונד לא יהיה דומה לכלי המקורי מהסיבה הפשוטה שהחומרים אינם זהים- עץ או מתכת לעומת פלסטיק.
הכניסו את המשפך לאחד הקצוות של הצינור. במידה והמשפך גדול מדי, חתכו את הצינור כך שהמשפך ייכנס ואבטחו אותו עם נייר דבק.
כשהמשפך מצביע כלפי מעלה, כלומר הפתח הרחב פונה מעלה, צרו לולאה כפולה בצינור וקשרו עם נייר דבק, מנקה מקטרות או חוט ברזל.
זהו. קרן היער מוכנה.
כדי להפיק סאונד, יש לסתום את תחתית הקשית, בדומה לנשיפה לתוך בקבוק. לוקחים חתיכה קטנה של חימר ומטביעים את הקצה התחתון של הקשית בתוכו. מקלפים את השאריות ונותנים להתייבש. כדי למנוע מהתחתית לצאת, עטפו בנייר דבק את התחתית.
כדאי לנשוף דרך הצינורות בעדינות ולמדוד את הסאונד שיופק עם טיונר ולראות שאנחנו בכיוון. במידה והסאונד גבוה מדי, חתכנו יותר מדי. במידה והסאונד נמוך מדי, כדאי לחתוך עוד טיפה.
המספרים מייצגים את מספר הקשית לפי האורכים המפורטים למעלה.
כן, אפשר להכין חצוצורה בבית. היא לא תהיה בדיוק כמו חצוצרה רגילה, אך יכולה להביא צבע מעניין מאוד.
הכינו את הצינור. במידה ויש בקצוות מחברי מתכת או פלסטיק, הסירו אותם.
לאחר מכן, הכניסו בקצה אחד את המשפך ובקצה שני את הפיה.
חזקו את הקצוות עם הגאפה כדי שלא יברח לנו.
אפשר להכין הרבה מאוד סוגים של כלים בבית ממרכיבים קיימים ויומיומיים. ישנן כמה וכמה דרגות קושי התלויות בעיקר בכמה אנחנו רוצים להשקיע וכמה זמן יש לנו. גם אם אין לנו רכיבים ספציפיים, בסוג זה של עבודות הם עולים גרושים.
סוג זה של DIY מאוד מפתח יצירתיות. זה אפילו זמן איכות מצויין למי מאיתנו שיש להם ילדים ואין מה לעשות בשבת בבוקר.
איך למקסס שירה באמצעות parallel compression ?